om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Italien - EGF/2021/003 IT Porto Canale

4.De italienske myndigheder indgav ansøgning EGF/2021/003 IT/Porto Canale den 15. juli 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen og anmodede de italienske myndigheder om yderligere oplysninger den 29. juli 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 29. oktober 2021.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

21.De italienske myndigheder hævder, at selv om der fandt under 200 afskedigelser sted inden for referenceperioden på fire måneder, bør denne ansøgning ikke desto mindre sidestilles med en ansøgning i henhold til EGF-forordningens artikel 4, stk. 2, litra a), da afskedigelserne fandt sted på et lille arbejdsmarked.

Redegørelse for de omstændigheder, der ligger til grund for ansøgningens antagelse

20.I en generel situation med faldende beskæftigelse vil de arbejdstagere, der er blevet afskediget fra Porto Canale, have behov for yderligere støtte til at løse problemerne på det lille sardiske arbejdsmarked og finde nye job.

19.Den sardiske økonomi lider ikke kun under de negative konsekvenser af afskedigelserne i Porto Canale, men også af afskedigelser i Air Italy, som er genstand for en anden EGF-ansøgning.

17.I 2020 var forskellen mellem jobskabelse og jobtab negativ (-6 000 job). Dette udgør et tab på 2,6 fuldtidsjob for hver 100 ansatte. Nedgangen skyldtes hovedsagelig turisme, underholdning og fritidsaktiviteter samt søtransport (hovedsagelig omladning), mens bygge- og anlægssektoren oplevede en positiv udvikling. Erhvervsfrekvensen faldt med 3,1 procentpoint sammenlignet med 2019 til 60,3 %.

16.Antallet af beskæftigede, der havde været stigende i perioden 2018-19, gik kraftigt tilbage i 2020. Ifølge en arbejdsmarkedsundersøgelse udført af det italienske nationale statistiske institut (ISTAT) var tilbagegangen (-4,6 %) 2,6 procentpoint (pp) over gennemsnittet for Italien som helhed (-2,0 %).

13.For at undgå afskedigelser, mens de italienske myndigheder søgte efter en ny koncessionshaver til containerterminalen, fik de 207 arbejdstagere fra Porto Canale i september 2019 bevilget CIGS, som er et socialt sikkerhedsnet, der erstatter eller supplerer lønnen for arbejdstagere i kriseramte virksomheder i 12 måneder. Der blev fremsendt opsigelsesvarsler af arbejdskontrakterne med udløb den 1. september 2020.

22.Sardinien er et lille arbejdsmarked som følge af regionens status som øsamfund langt væk fra fastlandet. Desuden er øen tyndt befolket. Befolkningstætheden er på 68 indbyggere pr. km², hvilket er under gennemsnittet for EU-27 (109) og ca. en tredjedel af gennemsnittet for Italien (201). Desuden har øen et faldende befolkningstal (-5,4 % i 2019 sammenlignet med 2018). Den geografiske fordeling af befolkningen, naturressourcerne, den økonomiske velstand og de økonomiske infrastrukturer er uensartede og koncentreret på den sydlige og nordvestlige del af øen. En tredjedel af alle job på Sardinien findes i Cagliari.

23.BNP i PPS pr. indbygger på Sardinien er meget lavere end gennemsnittet for Italien. I 2018 var det på 21 600 EUR, hvilket er langt under det italienske (29 700 EUR) og det europæiske gennemsnit (31 000 EUR) (Eurostat, 2020).

24.Sardinien er blevet hårdt ramt af den økonomiske krise. Siden 2008 har økonomien lidt under lav vækst og stigende arbejdsløshed.

25.Pandemien har ramt den sardiske servicesektor hårdt: I to ud af tre virksomheder faldt omsætningen. Turismerelaterede virksomheder blev særlig berørt, og antallet af besøgende faldt med 58 % i 2020 i forhold til 2019. Fremstillingsaktiviteten, som er mere modstandsdygtig over for pandemiens virkninger, udgør kun 7 % af den samlede aktivitet på Sardinien, hvilket er 1,7 procentpoint lavere end det nationale gennemsnit for fremstillingsaktiviteten (ISTAT, 2020).

26.I 2020 faldt den disponible indkomst i faste priser for sardiske familier med 5,1 % i forhold til 2019 (-2,7 % i Italien). Faldet skyldtes nedgangen i arbejdsindkomsterne, som bidrager med mere end fire femtedele til den samlede indkomst. De ansattes samlede nettoindtjening faldt kraftigt, hovedsagelig som følge af nedgangen i udførte arbejdstimer (13 % mindre end i 2019).

27.På grund af pandemien steg antallet af sardiske husstande uden arbejdsindkomst op til 16,5 % i 2020 (+ 3,5 procentpoint fra 2019). I en situation med reduceret husstandsindkomst steg anvendelsen af basisindkomsten (reddito di cittadinanza) i 2020 med 7,3 % i forhold til 2019. Ved udgangen af 2020 var antallet af husstande, der modtog støtte, 47 604 eller 6,5 % af de sardiske husstande, hvilket var 1,7 procentpoint højere end gennemsnittet for Italien (4,8 %).

28.I maj 2020 blev der indført en nødindkomst (reddito di emergenza), som er en midlertidig foranstaltning svarende til grundindkomsten, men med mindre restriktive adgangskriterier, for at yde øjeblikkelig hjælp til familier, der er hårdt ramt af pandemiens økonomiske virkninger. Ved udgangen af 2020 var ca. 8 500 husstande i regionen kommet i betragtning til denne foranstaltning. Begge indkomstordninger støttede 7,7 % af de sardiske husstande.

29.Grundindkomsten bidrog til at mindske fattigdommen, som ifølge det relative fattigdomsindeks påvirkede 25 % af den sardiske befolkning i 2018, dvs. 10 procentpoint over det nationale gennemsnit. Fattigdomsindekset for familier er også højere end gennemsnittet for Italien. I 2018 var det på 19,3 % for Sardinien og 11,8 % for Italien. Indekset faldt i 2019 til 12,8 % (Sardinien) og 11,4 % (Italien). Faldet i indekset for Sardinien blev helt klart udløst af basisindkomsten, som var til gavn for ca. 40 000 personer på Sardinien.

Anvendelse af EU's kvalitetsramme for foregribelse af forandringer og omstruktureringer

30.De italienske myndigheder har i deres ansøgning om EGF-støtte beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer (QFR). Efter at Porto Canale iværksatte en kollektiv afskedigelsesprocedure for hele arbejdsstyrken, indledte de sardiske myndigheder, de relevante ministerier, fagforeninger og den afskedigende virksomhed rundbordsdrøftelser med det dobbelte formål at beskytte arbejdstagernes indkomst gennem løntillægsordninger og sikre, at arbejdstagerne bevarer deres erhvervsmæssige færdigheder og viden, og at havnen i Cagliari gøres mere attraktiv for potentielle investorer, forudsat at investorerne kan skabe nye jobmuligheder.

31.Regionen Sardegna og ASPAL, som er de regionale offentlige arbejdsformidlinger, traf direkte foranstaltninger for at nå de mål, der anbefales i QFR for uddannelse, certificering og genansættelse. ASPAL identificerede de mest hensigtsmæssige foranstaltninger, der skal sikre arbejdstagernes genbeskæftigelsesegnethed ved at give dem overførbare færdigheder, som f.eks. IT, sprog eller iværksætterfærdigheder eller opkvalificering inden for logistik. Arbejdstagerne blev bevilget CIGS i 12 måneder og intensiv bistand i forbindelse med flytning i tilknytning til CIGS-ordningen. Arbejdsmarkedets parter var fuldt ud involveret i planlægningen af foranstaltningerne.

32.Med hensyn til de aktiviteter, der er iværksat for at hjælpe de afskedigede arbejdstagere, har de italienske myndigheder rapporteret, at den generelle information og erhvervsvejledning allerede var blevet gennemført, og at 179 afskedigede arbejdstagere deltog i opkvalificeringskurser inden for logistik.

Komplementaritet med de foranstaltninger, der finansieres af nationale midler eller EU-midler

33.De italienske myndigheder har bekræftet, at de foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter.

34.Den samordnede pakke af individualiserede tilbud supplerer de foranstaltninger, der finansieres ved hjælp af andre nationale midler eller EU-midler, som f.eks. hjælp til flytning i forbindelse med den allerede nævnte CIGS-ordning.

Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder

35.Regionen Sardegna, ASPAL, Cagliari kommune, havnemyndigheden i Cagliari og fagforeningerne har i fællesskab arbejdet på at finde frem til passende foranstaltninger og forløb, der skal sikre genansættelse af tidligere arbejdstagere fra Porto Canale. Siden november 2020 har ANPAL og de sardiske myndigheder afholdt flere videokonferencer med henblik på at finjustere pakken af foranstaltninger og forberede EGF-ansøgningen.

Tiltænkte støttemodtagere og foreslåede foranstaltninger

Tiltænkte støttemodtagere

36.Alle 190 afskedigede arbejdstagere forventes at deltage i foranstaltningerne. Fordelingen af arbejdstagerne efter køn, alder og uddannelsesniveau er som følger: